Ḿból mí ngábə̄ kīg éyɔŋ ósú, ású tē Ńtondôbə a ngábímī bíā amú byā ndzí kig nyé dzə̄ŋ ḿból məmvéndé mə́ nə́.” 14Ńdɔ bəfada ai bəlevíta bə́ ngáman fúbū bɔ́ bə́bēn ású yə̄ nâ bə́ bɛ̄d ai árə́ka Ǹtondôbə, Zambá Ísraɛ̂l. 15Ńdɔ bɔ́n bəlevíta bə́ ngábəgə́ árə́ka Zambá, mim̀bóŋ á bītúl á yōb anə́ ḿból Mósɛs a ngábénde, anə́ ḿból Ǹtondôbə a ngákɔ́bɔ. 16Ńdɔ̄ Dávid a ngákad bədzóē bəlevíta nə́ bə́ və bəbə́nyāŋ bábán, bəyia bə́ bīá, ésīē dzábán, ai byə́m mə́zíg bísə, mvɛ́d, miǹdiŋ, ngom, ású yə̄ nâ bə́ bom byá bə́ wógo anə́ bálɔm ai məzíg ndəm miǹtag. 17Ńdɔ bəlevíta bə́ ngatə́le Hémân, mɔ́n Yoel, Asaf, mǎnyāŋ ḿbɔ̄g, mɔ́n Bɛrɛkyahu, á bɔ́n bə́ Merari, bəbə́nyāŋ, Etân, mɔ́n Kushayahu, 18bə́ ngábə́ ai bəbə́nyāŋ bábán yā étíé bɛ̄ɛ: Zekaryahu, Ben, Yaaziel, Shemiramoth, Yehiel, Uni, Eliav, Benayahuhu, Maaséyahu, Matítyahu, Eliflehu ai Miknéyahu, Oved Edom, Yéiel, bəkálā míḿbɛ́; 19Hémân, Asaf ai Etân, bəyia bə́ bīá, bə́ bomo bitsɔ́í bikpə́mbé. 20Zakarya, Aziel, Shemiramoth, Yehiel, Uni, Eliav, Maaséyahu, Benayahu bə́ bə̄lə́ bílɔ́ŋ ású é kíŋ yádaŋ abɔ́d ábuí. 21Matityahu, Elifléhu, Miknéyahu, Oved Edom, Yéiel bân Azazyahu bə́ dzana biá, bə́ bomo mvɛ́d á kíŋ omvə́g. 22Kenanyahu, ǹdzóe bəlevíta ású mim̀bəgə a tâg mǎm mim̀bəgə, amú ā yəmə́[ 11] esíé tē m̀bəŋ m̀bəŋ.